Ահաբեկչություն Քաբուլում (2017)

Ահաբեկչություն Քաբուլում, ահաբեկչական գործողություն, որը տեղի է ունեցել 2017 թվականի մայիսի 31-ին Աֆղանստանի մայրաքաղաք Քաբուլում։ Պայթյունը տեղի է ունեցել տեղի ժամանակով ժամը 08:25-ին: Ըստ նախնական տվյալների, մահացել է 80, վիրավորվել, ավելի քան, 350 մարդ։ Որևէ ահաբեկչական խմբավորում դեռևս պատասխանատվությունը իր վրա չի վերցրել։ Պայթուցիկ սարքը տեղադրված է եղել ավտոմեքենայի մեջ։ Մեքենան կայանված է եղել Քաբուլի կենտրոնական հատվածում, որը քաղաքաբնակների կարծիքով եղել է ամենաանվտանգ վայրը ողջ Աֆղանստանում։ Այստեղ մտնելու համար մի քանի անցակետեր պետք է անցնել։

Նախապատմություն 
Ապրիլին թալիբները հայտարարել էին, որ իրենց գրոհայինների նոր թիրախներ հանդիսանալու են արտասահմանյան ուժերը։ Մինչ այդ, ԱՄՆ-ն հայտարարել էր, որ զինված նոր ջոկատներ է ուղարկելու երկիր՝ կայունացնելու Աֆղանստանում տիրող իրավիճակը ։

Հարձակում 

Պայթյունը տեղի է ունեցել Քաբուլի կենտրոնում՝ առավոտյան աղոթքի ժամին։ Պայթյունից մի քանի մետր հեռավորության վրա գտնվում է Գերմանիայի դեսպանատունը։ Դեսպանատան շենքը պայթյունի արդյունքում վնասվել է։ Ճապոնիայի դեսպանատան երկու աշխատակիցներ վիրավորվել են։

Արձագանքներ 
 Թալիբան շարժումը հերքել է իր մասնակցությունը ահաբեկչությանը։
  Հնդկաստան- Հնդկաստանի արտաքին գործերի նախարար Սուշմա Սվարաջը հայտարարել է, որ իրենց դեսպանատան աշխատակիցները գտնվում են անվտանգ տարածքում։ Վարչապետ Նարենդրա Մոդին հայտարարել է, որ Հնդկաստանը կանգնած է Աֆղանստանի կողքին՝ ահաբեկչության դեմ պայքարում։ Նա հավելել է, որ ահաբեկչության բոլոր տեսակների դեմ միահամուռ պայքար պետք է ծավալի միջազգային հանրությունը։

Ծանոթագրություններ 

Ահաբեկչական գործողություններ Աֆղանստանում
2017 զանգվածային սպանություններ